Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta (hakemus EGF/2014/017 FR/Mory-Ducros) /* COM/2015/068 final - 2015/ ( ) */





PERUSTELUT EHDOTUKSEN TAUSTA 1. Euroopan globalisaatiorahaston EGR:n rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013[1] (EGR-asetus). 2. Ranskan viranomaiset jättivät EGR:lle hakemuksen EGF/2014/017 FR/Mory-Ducros EGR:n rahoitustuen saamiseksi yrityksen Mory-Ducros SAS Ranskassa toteuttamien työntekijävähennysten vuoksi. 3. Tutkittuaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:ltä täyttyvät. HAKEMUKSEN TIIVISTELMÄ EGR-hakemus || EGF/2014/017 FR/Mory-Ducros Jäsenvaltio || Ranska Asianomaiset alueet (NUTS-taso 2) || FR 10 (Ile de France) Hakemuksen jättämispäivä || 6.10.2014 Ilmoitus hakemuksen vastaanottamisesta || 17.10.2014 Lisätietopyyntö || 17.10.2014 Lisätietojen toimittamisen määräaika || 1.12.2014 Arvioinnin päättämisen määräaika || 23.2.2015 Toimintakriteeri || EGR-asetuksen 4 artiklan 1 kohdan a alakohta Ensisijainen yritys || Mory-Ducros SAS Toimiala(t) (NACE Rev. 2 -kaksinumerotaso)[2] || Kaksinumerotaso 49 (Maaliikenne ja putkijohtokuljetus) Tytäryhtiöiden, toimittajien ja jatkojalostajien määrä || 0 Viiteajanjakso (neljä kuukautta) || 13.3.2014–13.7.2014 Vähennettyjen työntekijöiden tai työskentelyn lopettaneiden määrä viiteajanjaksolla (a) || 2 395 Vähennettyjen työntekijöiden tai työskentelyn lopettaneiden määrä viiteajanjaksoa ennen tai sen jälkeen (b) || 118 Vähennettyjen työntekijöiden kokonaismäärä (a + b) || 2 513 Kohteena olevien edunsaajien arvioitu kokonaismäärä || 2 513 Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä || 0 Yksilöllisten palvelujen talousarvio euroina || 10 052 000 EGR:n täytäntöönpanon talousarvio[3] euroina || 35 000 Kokonaisbudjetti euroina || 10 087 000 EGR:n tuki euroina (60 %) || 6 052 200 HAKEMUKSEN ARVIOINTI Menettely 4. Ranskan viranomaiset toimittivat 6. lokakuuta 2014 hakemuksen EGF/2014/017 FR/Mory-Ducros 12 viikon kuluessa siitä päivästä, jona jäljempänä 6–8 kohdassa esitetyt toimintakriteerit täyttyivät[4]. Komissio ilmoitti hakemuksen vastaanottamisesta kahden viikon kuluessa hakemuksen jättämispäivästä 17. lokakuuta 2014 ja pyysi Ranskan viranomaisilta lisätietoja ennen määräajan umpeutumista 20. lokakuuta 2014. Nämä lisätiedot toimitettiin kuuden viikon kuluessa. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 23. helmikuuta 2015. Hakemuksen tukikelpoisuus Asianomaiset yritykset ja edunsaajat 5. Hakemus koskee 2 513:a Mory-Ducros SAS:n vähentämää työntekijää. Kyseinen yritys toimi NACE Rev. 2:n kaksinumerotasoon 49 (Maaliikenne ja putkijohtokuljetus) luokitetulla toimialalla. Kyseisen yrityksen työntekijävähennykset toteutettiin eri puolilla Manner-Ranskaa. Suurimmat työntekijävähennykset (257) toteutettiin Ile de Francen (FR 10) NUTS 2 -tason alueella[5]. Toimintakriteerit 6. Ranskan viranomaiset jättivät hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä tai itsenäistä ammatinharjoittajaa lopettaa työskentelynsä jäsenvaltiossa sijaitsevassa yrityksessä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, jotka lopettavat työskentelynsä yrityksen toimittajille tai jatkojalostajille. 7. Neljän kuukauden viiteajanjakso alkoi 13. maaliskuuta 2014 ja päättyi 12. heinäkuuta 2014. 8. Hakemus liittyy – 2 395 työntekijään, jotka vähennettiin[6] Mory-Ducrosin palveluksesta neljän kuukauden viiteajanjakson aikana Työntekijävähennysten ja työskentelyn loppumisen laskeminen 9. Työntekijävähennykset on laskettu seuraavasti: – 2 395 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä. Tukeen oikeutetut edunsaajat 10. Edellä jo tarkoitettujen 2 395 työntekijän lisäksi tukeen oikeutettuja edunsaajia ovat ne 118 työntekijää, jotka vähennettiin ennen neljän kuukauden viiteajanjaksoa tai sen jälkeen. Nämä työntekijät vähennettiin sen jälkeen, kun yleinen ilmoitus suunnitelluista työntekijävähennyksistä oli annettu 13. maaliskuuta 2014. Tällä on selkeä syy-yhteys tapahtumaan, joka aiheutti vähennykset viiteajanjakson aikana. 11. Tukeen oikeutettuja edunsaajia on näin ollen yhteensä 2 513. Työntekijävähennysten yhteys asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin 12. Osoittaakseen, että työntekijävähennykset ovat yhteydessä asetuksessa (EY) N:o 546/2009 käsiteltyyn maailmanlaajuiseen rahoitus- ja talouskriisiin, Ranska toteaa, että Mory-Ducros toimii lähettipalvelujen, tavaraliikenteen ja jakelun, varastoinnin ja niihin liittyvän materiaalin vuokrauksen aloilla ja tarjoaa näitä palveluja niin Ranskassa kuin ulkomaillakin. Työntekijävähennysten aikaan se oli näiden palvelujen osalta toiseksi suurin toimija Ranskassa, ja sillä oli päivittäin käytössä noin 4 500 ajoneuvoa. 13. Maailmanlaajuisen rahoitus- ja talouskriisin seurauksena maanteiden tavarakuljetus yli 3,5 tonnin painoisilla ajoneuvoilla laski 13,7 prosenttia EU:ssa ja 21 prosenttia Ranskassa vuosina 2007–2012 (Eurostat). Tämä laskusuuntaus on seurannut fyysisen tuotoksen yleistä vähentymistä Euroopassa. Kuljetettavien määrien väheneminen johti alalla hintasotaan, eikä tilannetta helpottanut useiden eri kustannusten (bensiini, palkat, materiaalit) noususuuntaus. Näin ollen käyttökatteet heikkenivät tasaisesti, ja alalla koettiin Ranskassa tappioita vuodesta 2007 alkaen. Seurauksena on ollut konkurssiaalto maanteiden tavarakuljetuksen alalla. Konkurssien määrä on Ranskan pankin arvioiden mukaan kasvanut 35 prosenttia vuosittain, kun vuotta 2013 verrataan vuoteen 2007. 14. Maaliikenteen ja putkijohtokuljetuksen alalla on tähän mennessä jätetty kaksi EGR-hakemusta: tämä hakemus ja EGF/2011/001 AT/Nieder- und Oberösterreich, joka myös perustui maailmanlaajuiseen rahoitus- ja talouskriisiin. Työntekijävähennyksiin ja toiminnan lopettamiseen johtaneet tapahtumat 15. Yrityksen Mory-Ducros työntekijävähennysten taustalla ovat konkurssi ja yrityksen sulkeminen. Mory-Ducros oli vuonna 2012 tappiolla lähes 80 miljoonaa euroa, ja vielä suurempia tappioita ennustettiin vuoden 2013 loppuun mennessä (hieman alle 82 miljoonaa euroa). Mory-Ducros ilmoitti 25. marraskuuta 2013 olevansa maksukyvytön, ja seuraavana päivänä Pontoisen kauppatuomioistuin käynnisti asiaa koskevan oikeudenkäynnin ja asetti yrityksen selvitystilaan. Helmikuun 6. päivänä 2014 määrättiin selvitysmies, jonka tehtävänä oli sulkea yritys 6. toukokuuta 2014 mennessä. Osana sovintoratkaisua vastikään perustettu Mory Global otti hallintaansa 50 yhteensä 84 yksiköstä ja työllisti uudelleen 2 107 työntekijää kaiken kaikkiaan 4 911 työntekijästä. Loput 2 804 työntekijää vähennettiin: 2 395 viiteajanjakson aikana ja 118 sen jälkeen (lopullinen irtisanominen tapahtui syyskuun lopussa). Nämä 2 513 työntekijää päättivät osallistua EGR:n osarahoitusta varten ehdotettuihin toimiin, kun taas loput 291 työntekijää jäivät eläkkeelle tai eivät muusta syystä olleet käytettävissä. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 16. Työntekijävähennykset jakautuvat 84 toimipaikkaan koko Manner-Ranskan alueella. Työpaikkojen menetykset vaihtelevat kahdesta (Chalons en Champagne ja Saint Louis) 257:ään (Gonesse). Suurin osa vähennyksistä tehtiin lähellä suuria kaupunkeja sijaitsevissa toimipaikoissa, joten vaikutukset paikalliseen työllisyyteen ja paikalliseen talouteen ovat vähäiset. Kohteena olevat edunsaajat ja ehdotetut toimet Kohteena olevat edunsaajat 17. Toimiin odotetaan osallistuvan arviolta 2 513 kohteena olevaa työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava: Ryhmä || Kohteena olevat edunsaajat Sukupuoli: || Miehiä: || 2 137 || (85,04 %) || Naisia: || 376 || (14,96 %) Kansalaisuus: || EU-kansalaisia: || 2 332 || (92,80 %) || Muita kuin EU-kansalaisia: || 181 || (7,2 %) Ikäryhmä: || 15–24-vuotiaita: || 18 || (0,72 %) || 25–54-vuotiaita: || 2 054 || (81,73 %) || 55–64-vuotiaita: || 436 || (17,35 %) || yli 64-vuotiaita: || 5 || (0,20 %) || || || Ehdotettujen toimien tukikelpoisuus 18. Vähennetyille työntekijöille tarjottavat yksilölliset palvelut rajoittuvat vain yhteen toimeen: 19. Asiantuntijatiimin vähennetyille työntekijöille antama neuvonta ja ohjaus (Cellule de reclassement, neuvontapalvelut): Ranskan valtio rahoittaa monia aktiivisia toimenpiteitä (ensi sijassa koulutusta), joiden tarkoituksena on auttaa työttömiksi jääneet työntekijät takaisin työmarkkinoille. Siksi Ranska hakee EGR:ltä rahoitusta ainoastaan keskitetylle palvelupisteelle (neuvontapalvelut), joka antaa neuvoja ja ohjausta kyseisille työntekijöille. 20. Selvitysmies valitsi neuvontapalveluja pyörittävät kolme rekrytointiyritystä kuultuaan vähennettyjen työntekijöiden edustajia. Tavoitteena oli kattaa mahdollisimman suuri osa Manner-Ranskasta ja varmistaa, että mahdollisimman monet kohteena olevista työntekijöistä pääsevät takaisin työelämään. Kyseiset kolme yritystä ovat Sodie, BPI Group ja AFPA Transitions. Niiden tehtävänä on tukea ja ohjata työttömäksi joutuneita työntekijöitä ja auttaa heitä löytämään ratkaisuja, joiden ansiosta he pystyvät pysymään työmarkkinoilla ja hakeutumaan uusiin työpaikkoihin. 21. Rekrytointiyritysten tehtävänä on a) laatia jokaiselle osallistujalle yksilöllinen urapolku, b) esittää jokaiselle riittävä määrä työtarjouksia ja c) antaa osallistujille mahdollisuus saada neuvontaa sellaisilta yleisasiantuntijoilta ja/tai yrityksen perustamiseen erikoistuneilta asiantuntijoilta, jotka tuntevat alueen työmarkkinat läpikotaisin ja ovat joustavasti käytettävissä. 22. Rekrytointiyritykset tarjoavat koulutustilaisuuksia, joissa käsitellään yleisiä taitoja (ansioluettelon laadinta, työhaastatteluun valmistautuminen, työnhakutaidot ja yrityksen perustaminen), ja järjestävät internetin käyttöä koskevaa koulutusta, työpaikkamessuja ja tapaamisia työnantajien tai toimialojen edustajien kanssa sekä tapaamisia koulutuslaitosten kanssa. 23. Rekrytointiyritysten toimintaa seuraa komitea, ja seurannassa käytetään myös säännöllisesti toimitettavia kirjallisia raportteja. Rekrytointiyrityksille suoritetaan osallistujakohtainen maksu (tarvittavia todentavia asiakirjoja vastaan). Varsinaiset toimenpiteet (esimerkiksi pitkäaikaiset koulutukset) eivät sen sijaan sisälly EGR:lle esitettyyn budjettiin (ESR osarahoittaa osan tästä koulutuksesta). Maksu suoritetaan erinä ja saavutettujen tulosten perusteella. 24. Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä. 25. Ranskan viranomaiset ovat toimittaneet vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Ne ovat vahvistaneet, ettei EGR:n rahoitustuella korvata tällaisia toimia. Alustava talousarvio 26. Arvioidut kokonaiskustannukset ovat 10 087 000 euroa, johon sisältyy yksilöllisten palvelujen kustannuksia 10 052 000 euroa ja valmistelu-, hallinnointi-, tiedotus- ja mainonta- sekä valvonta- ja raportointitoimien kustannuksia 35 000 euroa. Koko tämä määrä käytetään valvontaan ja todentamiseen. Tiedotus- ja mainontatoimiin ei ole suunniteltu määrärahoja. 27. EGR:ltä haettu rahoitusosuus on yhteensä 6 052 200 euroa (60 prosenttia kokonaiskustannuksista). Toimet || Arvioitu osallistujamäärä || Arvioidut kustannukset osallistujaa kohti (euroa) || Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 1 kohdan a ja c alakohta) Välittävä elin (neuvontapalvelut), joka tarjoaa neuvontaa ja ohjausta vähennetyille työntekijöille || 2 513 || 4 000 || 10 052 000 Välisumma a): || – || 10 052 000 (100 %) Avustukset ja kannustimet (EGR-asetuksen 7 artiklan 1 kohdan b alakohta) Välisumma b): || – || 0 (0 %) EGR-asetuksen 7 artiklan 4 kohdan mukaiset toimet 1. Valmistelutoimet || – || 0 2. Hallinnointi || – || 0 3. Tiedotus ja mainonta || – || 0 4. Valvonta ja raportointi || – || 35 000 Välisumma c): || – || 35 000 (0,35 %) Kustannukset yhteensä (a + b + c): || – || 10 087 000 EGR:n rahoitusosuus (60 prosenttia kokonaiskustannuksista) || – || 6 052 200 28. Edellä olevassa taulukossa ei ole EGR-asetuksen 7 artiklan 1 kohdan b alakohdan mukaisiin toimiin liittyviä kustannuksia. Menojen tukikelpoisuuskausi 29. Ranskan viranomaiset aloittivat yksilöllisten palvelujen tarjoamisen kohteena oleville edunsaajille 24. helmikuuta 2014. Edellä 19 kohdassa tarkoitettujen toimien menoihin voidaan näin ollen myöntää EGR:n rahoitustukea 24. helmikuuta 2014 – 6. lokakuuta 2016. 30. Ranskan viranomaisille ei ole vielä aiheutunut hallinnollisia kuluja EGR:n täytäntöönpanosta 6. lokakuuta 2014 lähtien. Valmistelu-, hallinnointi-, tiedotus-, mainonta-, valvonta- ja raportointitoimien menoihin voidaan myöntää EGR:n rahoitustukea 6. lokakuuta 2014 – 6. huhtikuuta 2017. Täydentävyys suhteessa kansallisin tai unionin varoin rahoitettuihin toimiin 31. Kansallisen ennakko- tai osarahoituksen lähde on työ-, työllisyys-, ammattikoulutus- ja sosiaalisen vuoropuhelun ministeriön budjetti, josta käytetään talouden muutoksen ja työllisyyden kehityksen tukemista koskevaa budjettikohtaa. 32. Ranskan viranomaiset ovat vahvistaneet, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi 33. Ranskan viranomaiset ovat ilmoittaneet, että yksilöllisten palvelujen koordinoidun paketin laadinnassa on kuultu kohteena olevien edunsaajien edustajia ja työmarkkinaosapuolia. Asiasta järjestettiin useita kokouksia 27. joulukuuta 2013 ja 13. maaliskuuta 2014 välisenä aikana (jolloin irtisanomisilmoitukset lähetettiin). Nämä kokoukset koskivat koko toimenpidepakettia, josta EGR:oon liittyvä osio (neuvontapalvelut) on yksi osa. Hallinnointi- ja valvontajärjestelmät 34. Hakemuksessa on hallinnointi- ja valvontajärjestelmien kuvaus, jossa täsmennetään eri elinten vastuulla olevat tehtävät. Ranska on ilmoittanut komissiolle, että rahoitustuen hallinnoinnista vastaa talous-, teollisuus- ja työvoimaministeriö ja että hallinnointiin osallistuu useita Délégation générale à l'emploi et à la formation professionnelle -elimeen (DGEFP, työllisyyden ja ammatillisen koulutuksen pääosasto) kuuluvia yksiköitä. Maksujen suorittamisesta vastaa DGEFP:hen kuuluva Département financement, dialogue et contrôle de gestion -osasto. Todentaminen kuuluu julkisesta varainhoidosta vastaaville viranomaisille, joiden toimipaikka sijaitsee Nantesissa. Työntekijävähennysten kohteena olevilla alueilla sijaitseville yritys-, kilpailu-, kuluttaja-, työ- ja työllisyyspääosaston aluetoimistoille on annettu valtuudet toimittaa tarkastuksia. Asianomaisen jäsenvaltion sitoumukset 35. Ranskan viranomaiset ovat toimittaneet kaikki tarvittavat vakuutukset seuraavista: – Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. – Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. – Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään. – Suunnitellut toimet täydentävät rakennerahastojen rahoittamia toimia. – EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 36. EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013[7] 12 artiklassa säädetään. 37. Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 6 052 200 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 38. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[8] 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 39. Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 6 052 200 euroa. 40. Samaan aikaan kun komissio tekee ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta (hakemus EGF/2014/017 FR/Mory-Ducros) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013[9] ja erityisesti sen 15 artiklan 4 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[10] 13 kohdassa määrätyn menettelyn, ottavat huomioon Euroopan komission ehdotuksen, sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten, Euroopan parlamentin ja neuvoston asetuksessa (EY) N:o 546/2009[11] käsitellyn maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013[12] 12 artiklassa säädetään. (3) Ranska esitti 6 päivänä lokakuuta 2014 hakemuksen EGR:n varojen käyttöönottamiseksi yrityksen Mory-Ducros SAS Ranskassa toteuttamien työntekijävähennysten[13] vuoksi. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen. (4) Tämän vuoksi EGR:stä olisi otettava käyttöön 6 052 200 euroa rahoitustuen myöntämiseksi Ranskan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Otetaan Euroopan globalisaatiorahastosta käyttöön 6 052 200 euroa maksusitoumusmäärärahoina ja maksumäärärahoina osana varainhoitovuotta 2015 koskevaa Euroopan unionin yleistä talousarviota. 2 artikla Tämä päätös tulee voimaan päivänä, jona se hyväksytään. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 855. [2] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [3] Asetuksen (EU) N:o 1309/2013 7 artiklan 4 kohdan mukaisesti. [4] Tämä 12 viikon ajanjakso päättyi sunnuntaina (5. lokakuuta), mutta komissio oli valmis hyväksymään hakemuksen, joka saapui sitä seuraavana maanantaina. [5] Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34). [6] EGR-asetuksen 3 artiklan a alakohdan mukaisessa merkityksessä. [7] EUVL L 347, 20.12.2013, s. 884. [8] EUVL C 373, 20.12.2013, s. 1. [9] EUVL L 347, 20.12.2013, s. 855. [10] EUVL C 373, 20.12.2013, s. 1. [11] Euroopan parlamentin ja neuvoston asetus (EY) N:o 546/2009, annettu 18 päivänä kesäkuuta 2009, Euroopan globalisaatiorahaston perustamisesta annetun asetuksen (EY) N:o 1927/2006 muuttamisesta (EUVL L 167, 29.6.2009, s. 26). [12] Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884). [13] Asetuksen (EU) N:o 1309/2013 3 artiklan a alakohdan mukaisessa merkityksessä.